Лівонія

[thumb|300px|*Карта Лівоніі (меркавана [15 стагоддзе)*]]
**Ліво́нія**, **Ліфля́ндыя**, ці **Інфля́нты** (, , , ,  — «зямля ліваў») — гістарычная назва зямель усходняй Балтыі (сучасных Латвіі і Эстоніі). Назву далі нямецкія каланісты ад наймення фіна-вугорскіх плямёнаў — ліваў, што жылі на ўзбярэжжы Рыжскага заліва ў вусці Дзвіны і Гаўі.

Беларускія назвы *Ліфлянты*, *Інфлянты* і *Ліфлянцкая (Інфлянцкая) зямля* паходзяць ад нямецкай — Ліфлянд.

## Азначэнне 
На мяжы XII і XIII ст. пад Лівоніяй разумелася выключна вобласць рассялення ліваў: землі па паўночным баку Дзвіны, прыбярэжныя тэрыторыі Рыжскага заліва, на поўдні — землі куршаў (Курляндыя); з 2-й чвэрці XIII ст. да 1461 года разумелася ўжо ўся тэрыторыя сучасных Латвіі і Эстоніі, заваяваная нямецкімі каланістамі. У сучаснай Латвіі ўжываецца для абазначэння часткі выключна яе ўласнай тэрыторыі.

## Гісторыя 
### X—XIII стст. 
У выніку нямецкай каланізацыі ў XIII ст. у Лівоніі ўтварылася канфедэрацыя 5 духоўна-феадальных дзяржаў (Інфлянцкі ордэн, Рыжскае архібіскупства, Дэрпцкае, Эзель-Вікскае і Курляндскае біскупствы), якія ўмоўна знаходзіліся пад уладай Папы Рымскага і Свяшчэннай Рымскай імперыі.

### Вялікае Княства Літоўскае і Рэч Паспалітая (1558—1772) 
Інфлянцкая вайна (1558-1582) і захоп Швецыяй поўначы Эстоніі схілілі вялікага магістра Інфлянцкага ордэна Готхарда Кетлера да падпісання 5 сакавіка 1562 года Дагавора аб падпарадкаванні Вялікаму Княству Літоўскаму. У выніку Готвальд Кетлер стаў ленным курляндскім і земгальскім князем, а таксама часовым кіраўніком правабярэжнага Задзвінскага княства. 26 снежня 1566 года Гарадзенскі сойм ВКЛ уключыў у склад дзяржавы землі былога ордэна пад назвай Інфлянцкае княства з наданнем яму герба. Люблінскі сойм абвясціў княства сумесным уладаннем з Польскім каралеўствам. У 1582 годзе Стэфан Баторый выдаў «Інфлянцкую канстытуцыю», якою падзяліў княства на Вендэнскі, Дорпацкі і Парнаўскі прэзідыяты. У 1589 годзе Жыгімонт Ваза перайменаваў «ардынацыяй» прэзідыяты ў ваяводствы. У выніку вайны 1600-1629 гадоў Швецыя захапіла поўдзень Эстоніі і захад Латвіі (Відземе). Рэч Паспалітая прызнала заваяванне паводле Аліўскага міру 1660 года. Варшаўскі сойм 1667 года ператварыў астатнюю частку Інфлянцкага княства ў Інфлянцкае ваяводства з цэнтрам у Дынабургу без падзелу на паветы.

### Расійская імперыя (1721—1918) 
Па Ніштацкім мірным дагаворы 1721 года былая шведская Ліфляндыя ўвайшла ў склад Расійскай імперыі як Ліфляндская губерня. У 1772 годзе Расійская імперыя захапіла Інфлянцкае ваяводства Рэчы Паспалітай. Пасля Кастрычніцкай рэвалюцыі паўднёвая частка Ліфляндскай губерні была аб'яднана з Латвіяй, а паўночная частка — з Эстоніяй. Насельніцтва — латышы, эстонцы.

## Зноскі 
## Літаратура 
*  С. 244.
* 
* Arbusov, Leonid. *Grundriss der Geschichte Liv-, Est- und Kurlands*. — Riga: Jonck und Poliewsky, 1918.
* Bunge, Friedrich Georg von. *Liv-, Esth- und Curländisches Urkundenbuch nebst Regesten*. — Reval: Kluge und Ströhm, 1853—1862.
* Rutenberg, Otto von. *Geschichte der Ostseeprovinzen Liv-, Esth- und Kurland von der ältesten Zeit bis zum Untergange ihrer Selbständigkeit*. — Leipzig: Engelmann 1859—1860.
* Stewart Oakley. *War and Peace in the Baltic, 1560—1790*. London, New York 1992. ISBN 0-415-02472-2
* Pistohlkors, Gert von. *Deutsche Geschichte im Osten Europas: Baltische Länder* Siedler Verlag, Berlin 2002. ISBN 3-88680-774-6.
* Andres Adamson. *Prelude to the birth of the Kingdom of Livonia*. Acta Historica Tallinnensia 14/2009
* Plakans, Andrejs. *A Concise History of the Baltic States*. Cambridge University Press, 2011. ISBN 0-521-54155-7.

Катэгорыя:Былыя краіны
Катэгорыя:Гісторыя Латвіі
Катэгорыя:Гістарычныя вобласці Расіі
Катэгорыя:Гістарычныя вобласці Латвіі
Катэгорыя:Гістарычныя вобласці Эстоніі